Pasiūlymas Europos parlamento ir Tarybos direktyva, iš dalies keičianti direktyvos 2002/96/EB dėl elektros ir elektroninės įrangos atliekų nuostatas, susijusias su Komisijai suteiktais įgyvendinimo įgaliojimais /* KOM/2006/0914 galutinis - COD 2006/0302 */





[pic] | EUROPOS BENDRIJŲ KOMISIJA | Briuselis, 22.12.2006 KOM(2006) 914 galutinis 2006/0302 (COD) Pasiūlymas EUROPOS PARLAMENTO IR TARYBOS DIREKTYVA, iš dalies keičianti Direktyvos 2002/96/EB dėl elektros ir elektroninės įrangos atliekų nuostatas, susijusias su Komisijai suteiktais įgyvendinimo įgaliojimais (pateikta Komisijos) 2006/0302 (COD) Pasiūlymas EUROPOS PARLAMENTO IR TARYBOS DIREKTYVA, iš dalies keičianti Direktyvos 2002/96/EB dėl elektros ir elektroninės įrangos atliekų nuostatas, susijusias su Komisijai suteiktais įgyvendinimo įgaliojimais EUROPOS PARLAMENTAS IR EUROPOS SĄJUNGOS TARYBA, atsižvelgdami į Europos bendrijos steigimo sutartį, ypač į jos 175 straipsnio 1 dalį, atsižvelgdami į Komisijos pasiūlymą[1], atsižvelgdami į Europos ekonomikos ir socialinių reikalų komiteto nuomonę[2], atsižvelgdami į Regionų komiteto nuomonę[3], laikydamiesi Sutarties 251 straipsnyje nustatytos tvarkos[4] kadangi: (1) Europos Parlamento ir Tarybos direktyvoje 2002/96/EB[5] nustatyta, kad pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką[6], turi būti priimtos tam tikros priemonės. (2) Sprendimas 1999/468/EB buvo iš dalies pakeistas Sprendimu 2006/512/EB, kuriuo nustatoma reguliavimo procedūra su tikrinimu, taikoma priimant bendro pobūdžio įgyvendinimo priemones, skirtas iš dalies pakeisti neesmines pagrindinio dokumento, priimto laikantis Sutarties 251 straipsnyje nurodytos tvarkos, nuostatas, inter alia, išbraukiant kai kurias tokias nuostatas arba įrašant į dokumentą naujas neesmines nuostatas. (3) Pagal bendrą Europos Parlamento, Tarybos ir Komisijos pareiškimą[7] dėl Sprendimo 2006/512/EB jau galiojantys dokumentai turi būti pataisyti laikantis taikomos tvarkos. Šiame pranešime pateikiamas dokumentų, kurie turėtų būti pataisyti skubos tvarka, sąrašas, įskaitant Direktyvą 2002/96/EB. (4) Visų pirma Komisijai turi būti suteikti įgaliojimai suderinti priedus ir priimti taisykles, susijusias su reikalavimų laikymosi stebėsena. Kadangi šios priemonės yra bendro pobūdžio ir skirtos neesminėms Direktyvos 2002/96/EB nuostatoms iš dalies pakeisti ir ją papildyti naujomis neesminėmis nuostatomis, jos turėtų būti patvirtintos laikantis Sprendimo 1999/468/EB 5a straipsnyje nustatytos reguliavimo procedūros su tikrinimu. (5) Todėl reikia atitinkamai iš dalies pakeisti Direktyvą 2002/96/EB. (6) Kadangi Direktyvos 2002/96/EB daliniai pakeitimai yra techninio pobūdžio, daugiausia susiję su komiteto darbo tvarka, jų nereikia perkelti į valstybių narių teisę. Todėl nebūtina nustatyti su tuo susijusių nuostatų, PRIĖMĖ ŠIĄ DIREKTYVĄ: 1 straipsnis Direktyva 2002/96/EB iš dalies keičiama taip: 1) 6 straipsnio 1 dalies antroji pastraipa pakeičiama taip: „II priedas gali būti iš dalies keičiamas siekiant įtraukti kitas apdorojimo technologijas, užtikrinančias bent tokį pat žmonių sveikatos ir aplinkos apsaugos lygį. Šios priemonės, skirtos šios direktyvos neesminėms nuostatoms iš dalies pakeisti, priimamos laikantis 14 straipsnio 3 dalyje nustatytos reguliavimo procedūros su tikrinimu.“ 2) 7 straipsnio 3 dalies antroji pastraipa pakeičiama taip: „Komisija nustato išsamias taisykles, pagal kurias bus stebima, kaip valstybės narės laikosi 2 dalyje nustatytų normų, taip pat medžiagų aprašymo reikalavimų. Ši priemonė, skirta šios direktyvos neesminėms nuostatoms iš dalies pakeisti ją papildant, priimama laikantis 14 straipsnio 3 dalyje nustatytos reguliavimo procedūros su tikrinimu. Komisija pateikia šią priemonę iki 2004 m. rugpjūčio 13 d.“ 3) 13 straipsnis pakeičiamas taip: „13 straipsnis Derinimas su mokslo ir technikos pažanga Siekdama 7 straipsnio 3 dalį, IB priedą (ypač atsižvelgiant į galimybę įtraukti buitines fluorescencines lemputes, volframines lemputes, fotoįtampos produktus, t. y. saulės pultus), II priedą (ypač atsižvelgiant į naujus technikos pasiekimus apdorojant EEĮ atliekas) ir III ir IV priedus suderinti su mokslo ir technikos pažanga, Komisija gali priimti visus reikalingus dalinius pakeitimus. Šios priemonės, skirtos šios direktyvos neesminėms nuostatoms iš dalies pakeisti, priimamos laikantis 14 straipsnio 3 dalyje nustatytos reguliavimo procedūros su tikrinimu. Prieš iš dalies pakeisdama ir papildydama priedus Komisija, inter alia , konsultuojasi su elektros ir elektroninės įrangos gamintojais, perdirbėjais, apdorojimo operatoriais bei aplinkosaugos organizacijomis, darbuotojų ir vartotojų asociacijomis.“ 4) 14 straipsnio 3 dalis pakeičiama taip: „Jeigu daroma nuoroda į šią dalį, taikomos Sprendimo 1999/468/EB 5a straipsnio 1–4 dalys ir 5 dalies a punktas bei 7 straipsnis, atsižvelgiant į jo 8 straipsnį.“ 5) II priedo 4 punktas pakeičiamas taip: „4. Laikydamasi 14 straipsnio 3 dalyje nustatytos procedūros Komisija prioritetine tvarka įvertina, ar įrašai dėl mobiliųjų telefonų spausdintinių schemų plokštelių ir skystųjų kristalų ekranų turi būti iš dalies keičiami.“ 2 straipsnis Ši direktyva įsigalioja [..] dieną nuo jos paskelbimo Europos Sąjungos oficialiajame leidinyje . 3 straipsnis Ši direktyva skirta valstybėms narėms. Priimta Briuselyje [...] Europos Parlamento vardu Tarybos vardu Pirmininkas Pirmininkas [1] OL C […], […], p. […]. [2] OL C […], […], p. […]. [3] OL C […], […], p. […]. [4] … [5] OL L 37, 2003 2 13, p. 24–39 . [6] OL L 184, 1999 7 17, p. 23. Sprendimas su pakeitimais, padarytais Sprendimu 2006/512/EB (OL L 200, 2006 7 22, p. 11). [7] OL C 255, 2006 10 21, p. 1 .